
Szentendre Város Önkormányzat Képviselő-testületének

2024. január 31-i üléséről készült jegyzőkönyvéből

7.
Előterjesztés a Ferenczy Múzeumi Centrum igazgatói pályázat kiírásáról

Előadó: Fülöp Zsolt polgármester
Szentendre Város Önkormányzat Képviselő-testületének

7/2024. (I.31.) Kt. sz. határozata:

Szentendre Város Önkormányzat Képviselő-testülete úgy dönt, hogy 

1. a Ferenczy Múzeumi Centrum igazgatói állására pályázatot ír ki a határozat mellékletét képező tartalommal;
2. felkéri a Jegyzőt, hogy gondoskodjon a pályázati felhívás www.femuz.hu és a www.szentendre.hu weboldalon, valamint a Szentendre és Vidéke újságban történő közzétételéről;
3. a benyújtott pályázatok véleményezésére bizottságot hoz létre, melynek tagjai:

· a Kulturális, Oktatási és Civil Bizottság elnöke, 

· a Magyar Vidéki Múzeumok Szövetség által delegált képviselő, 

· a Ferenczy Múzeumi Centrum üzemi tanácsa által delegált tag, 

· a Hamvas Béla Pest Megyei Könyvtár igazgatója, 
· a Szentendrei Kulturális Központ NKft. általános ügyvezetője, 
· a Szentendrei Kulturális Központ NKft. előadóművészeti ügyvezetője, 
· Verebélyi Diána képzőművész
· Horváth Lóczi Judit képzőművész
4. felkéri a Polgármestert, hogy az igazgató személyére a Képviselő-testület 2024. áprilisi ülésére terjesszen be javaslatot.

Felelős: Polgármester

Határidő: azonnal

A végrehajtásért közvetlenül felelős: Humánpolitikai referens

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Jegyzői Iroda, Humánpolitikai referens - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2024. február 1.
Simor Györgyné
jegyzőkönyvvezető

